
Keményítő alapú biopolimerek alkamazásának vizsgálata természetes töltőanyagokkal

Jelen TDK dolgozat keményítő alapú polimer (TPS), kávé és szalmarostot tartalmazó kompozit tulajdonságainak megismerését és alkalmazhatóságát vizsgálja. Habár a műanyagok felhasználása és mennyisége a világban folyamatosan nő, csak kis részüket hasznosítják újra, jelenleg többségüket hulladékégetőkbe vagy szemétlerakókba szállítják miután elhasználódnak. A biopolimerek egyre nagyobb teret hódítanak annak köszönhetően, hogy ezt a környezetvédelmi problémát redukálni tudják. A biopolimerek használatára és kutatására a környezet megóvására való igénye miatt egyre növekvő tendencia figyelhető meg. Előnye a komposztálhatóság és nagy mértékben csökkentik a termékhez kapcsolódó szén-dioxid kibocsátását is.
A kísérleti program célja a keményítő alapú TPS biopolimer, kávézacc és szalmarost keverékének előállítása, mechanikai tulajdonságainak vizsgálata. Az előállított keveréket mezőgazdasági területeken palánta cserepek alapanyagaként lehetne használni, amely alkalmazásával csökkenteni lehetne a további hulladék keletkezését és a töltőanyagok alkalmazásával a kártevők ellen is védelmet biztosít a kompozit használata. A keményítő a növények energiatárolója, a cellulóz után a legnagyobb mennyiségben képződő megújuló nyersanyag. A kávézacc kiváló hatással van a savas közeget kedvelő növényekre, hiszen remek nitrogénforrás, javítja a talajban lévő hasznos mikroorganizmusok szaporodását. A szalmarost egyfajta erősítőként funkcionál a kompozitban javítva a feldolgozás során a szerkezetet.
Két háztartásban is előforduló hulladékot használtunk töltőanyagként. Megvizsgáltuk, hogyan módosulnak az alap polimer tulajdonságai. Ezen hulladékok alkalmazásával 10%-kal kevesebb alap polimer mennyiség felhasználást eredményeztük. Az előállított próbatesteken végzett mechanikai tesztek (szakítószilárdság és keménység mérések) bizakodásra adnak okot. A feldolgozás laboratóriumi körülmények között problémamentes volt, mivel a komponensek összeférhetőek voltak egymással.
Megállapíthatjuk, hogy az eredetileg keménység javítása céljából hozzáadott töltőanyagok közül csak a kávézacc esetén tapasztaltunk pozitív változást, míg a szalmatörek esetén a várakozással ellentétben a keménység jelentősen csökkent UV hatására. A szakítószilárdsági értékekből megfigyelhető, hogy a kávézaccal töltött minta esetében értéke el a vizsgálat során a referencia értékhez viszonyítva az értékeket.



